Shata 9 nhtoi 26 ya shani, gumgai dingla ni hpe garum shado hkungga la-ra ai htung lai matut galo hkrat wa na matu, mungdo gumgai dingla yu lahku rung ko akyu htam masat poi galo lai wa sai.
Mungdo up ningtau Hkung Lagam hte Sakhkung shi Wunhpom, myit hkrum shi laika dap, mungdo mung shawa gonhkang dap, Shuili myu Linrui hkaimu magam majen je hpaga dap re hkan na lit gun ningbo ni akyu htam masat poi hta sa du dung ma ai.
Hkung Lagam akyu htam masat poi hta tsun ai, gumgai dingla ni hpe madi shado hkungga la-ra ai htung lai go Miwa gumsan mungdan na amyu bosang shagu ni a hkringhtong gaja rai nga ai hte rau, hpong shingra hta nga pra nga ai ji nban yong gumgai dingla ni a ahko ahkang makop maga ya na lit nga ai. Mungdo asuya ni lai wa sai ten hta rai timung, gumgai dingla yu lanu lahku na bungli hpe ahkyak madung shatai ai majo, mungdo ting na hpong shingra rot zinghka ai akyu nsi lu hkam sha shangun sai, mungdo ting na gumgai dingla yu lanu lahku ai magam bungli mung n dut n dang rai rot zinghka jat wa nga ai. Hkung Lagam bungjat tsun ai, anhte mungdan ko gumgai dingla lo htam jat wa ai ten lado du sai, pati ginjo hte mungdan magam rapdo ni jau jau ko gumgai dingla yu lahku na bungli galo hpang sai. Gumgai dingla ni hpe hkungga la-ra chye na matu, mungdan sharin shapan dap ni jong gaji ko nna gumgai dingla ni hpe hkungga la-ra yu lanu lahku na hpaji sharin ya hkyem nga ai.
Gumgai dingla ni hkamja ngui pyo lu na matu, daining Sakhkung shi wunhpom, myit hkrum shi laika dap, mungdo shawa magam mu gonhkang dap, Shuili myu Linrui hkaimu magam majen je hpaga dap re ni akyu htam masat poi jom galo ma ai. Linrui hkaimu magam majen je hpaga dap gumhpro lap sen 3 sho nna gumgai dingla ni hpe garum shado dat sai. Lai sai daining na jong dat hta mung, Linrui hkaimu magam majen je hpaga dap ni jongma mrai 100 hpe gumhpro sen 50 sho nna madi shado lai wa sai.
kac_Latn kac_Latn kac_Latn kac_Latn